**REPUBLIKA HRVATSKA**

**MINISTARSTVO ZNANOSTI, OBRAZOVANJA I SPORTA**

**GLAVA: OSNOVNO ŠKOLSTVO**

**PRORAČUNSKI KORISNIK: OSNOVNA ŠKOLA JURE FILIPOVIĆA BARBAN**

**ADRESA: BARBAN 150**

RKDP: 0011033

MATIČNI BROJ: 03208338

OIB: 96034782118

IBAN: 8023600001101385333

RAZINA: 31

ŠIFRA DJELATNOSTI: 8520

RAZDJEL: 000

KLASA: 400-01/24-01/04

URBROJ: 2168-3-01/1-24-1

Na temelju Zakona o proračunu (NN 144/21), Pravilnika o proračunskom računovodstvu i Računskom planu (NN 158/23) te Pravilnika o financijskom izvještavanju u proračunskom računovodstvu (NN 37/22) dajemo:

BILJEŠKE UZ FINANCIJSKO IZVJEŠĆE ZA PERIOD

OD 1. SIJEČNJA DO 30. LIPNJA 2024. GODINE

**Barban, 08.srpanj 2024 .**

**OSOBA ZA KONTAKT: ROZANA ZULIJAN**

**TELEFON: 052544357**

**ODGOVORNA OSOBA: MARINA ČALIĆ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(potpis voditelja računovodstva) (potpis odgovorne osobe)

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**PRIHODI**

Osnovna škola Jure Filipovića Barban je u obračunskom razdoblju od 01.siječnja do 30. lipnja ostvarila prihod u iznosu od 513.203,38 eura.

Struktura navedenog iznosa je slijedeća:

Prihodi poslovanja 513.203,38 € obuhvaćaju:

1. Pomoći iz inozemstva i od subjekata unutar općeg proračuna 374.525,95 € koje čine ostale tekuće potpore od izvanproračunskih korisnika(prihod Sportskog saveza IŽ) i pomoći proračunskim korisnicima iz proračuna koji im nije nadležan tj prihodi od Ministarstva, Općine Barban i Agencije za plaćanje u poljoprivredi, ribarstvu i ruralnom razvoju.

Ostale tekuće potpore unutar opće države u iznosu od 230,00 eura odnose se na sufinanciranje troškova službenog puta zajedničkog djelatnika od druge škole u iznosu od 30,00 eura te prihode Sportskog saveza IŽ za prijevoz učenika na natjecanje u iznosu od 200,00 eura.

Prihodi iz državnog proračuna predstavljaju prihode potrebne za rashode za zaposlene (plaće, doprinosi, naknade za prijevoz djelatnika, pomoći, jubilarne nagrade, uskrsnicu, regres, pomoć za rođenje djeteta, mentorstvo, naknada zbog nezapošljavanje invalida) i prihode za prehranu učenika u ukupnom iznosu od 364.141,80 €.

Prihodi iz Općinskog proračuna iznose 10.047,04 €, a odnose se na prihode za - sufinanciranje školske kuhinje u iznosu od 53,50 €

* sufinanciranje produženog boravka 8.498,46 €
* financiranje terenske nastave 150,00 €
* financiranje troškova robotike 269,25 €
* financiranje dugotrajne imovine -trimer 1.075,83 €

Prihodi od Ministarstva poljoprivrede za školsku shemu odnose se na financiranje mlijeka i miječnih proizvoda te voća za sve učenike škole u iznosu od 107,11 €.

1. Prihode po posebnim propisima – uplate učenika za ručak, produženi boravak, izlete i časopise u iznosu od 15.003,56 €.

1. Prihode od prodaje proizvoda i robe te pruženih usluga i prihodi od donacija iznose 5.689,03 €.

Prihodi od prodaje proizvoda Učeničke zadruge Smokvenjak iznose 80,00 €

Prihodi od pruženih usluga iznose 3.995,28 €

Tekuće donacije iznose 1.613,75 €.

1. Prihode iz nadležnog proračuna za financiranje redovne djelatnosti korisnika proračuna u iznosu od 117.984,84 €.

Prihodi iz županijskog proračuna predstavljaju sredstva potrebna za materijalne troškove izračunata na bazi kriterija i mjerila za osiguravanje minimalnog financijskog standarda škole, prihode za police osiguranja, prihode za prijevoz na županijska natjecanja, prihode za financiranje projekta Mozaik 6, prihode za pomoćnika u nastavi izvan projekta Mozaik, prihode za energente, prihode za hitne intervencije, prihode za financiranje građanskog odgoja i obrazovanja, prihode za sufinanciranje dijela produženog boravka, prihode za financiranje školskog psihologa,prihode za zavičajnu nastavu te prihode za prijevoz učenika.

Prihodi su ostvareni u iznosu od 117.984,84 € te obuhvaćaju:

prihode za opće troškove škole 7.831,41 €

prihode za prijevoz učenika 57.862,03 €

prihode za energente 12.113,48 €

prihode za police osiguranja 515,26 €

prihode za hitne intervencije 500,00 €

prihode za Zavičajnu nastavu 349,96 €

prihode za županijska natjecanja 86,18 €

prihode za pomoćnike u nastavi- MOZAIK 6 15.958,57 €

prihode za pomoćnike u nastavi 6.121,07 €

prihode za psihologa 3.242,88 €

prihode za produženi boravak 8.747,99 €

prihode za građanski odgoj i obrazovanje 1.115,10 €

prihode za nabavu dugotrajne imovine 3.540,91 €

Veća odstupanja prihoda u odnosu na prethodnu godinu pojavljuju se na:

Konto 636 - ostvareni prihodi su veći u odnosu na proteklu godinu zbog uvećanja minulog rada zaposlenih i povećanja koeficijenata za obračun plaće što je povećalo i rashode za plaću..

Konto 661 -veći prihodi od najma učionica Glazbenoj školi i dvorane u odnosu na proteklu nastavnu godinu.

Konto 663 – veći prihodi od donacija u odnosu na proteklu godinu u kojoj nije bilo donacija.

Konto 671 - veći prihodi iz nadležnog proračuna zbog financiranja dijela produženog boravka, financiranja psihologa i financiranja nabave školskih klupa i stolica.

## **RASHODI**

Ukupno ostvareni rashodi tijekom obračunskog perioda iznosili su 530.375,67 €.

**Rashodi poslovanja** iznose 525.339,06 €.

Rashodi poslovanja obuhvaćaju :

* rashode za zaposlenike u iznosu od 377.083,26 €
* materijalne rashode u iznosu 73.024,07 €
* financijske rashode u iznosu od 396,87 €
* naknade građanima i kućanstvima tj. troškovi prijevoza učenika u iznosu od 74.834,86€ .

**Rashodi za nabavu nefinancijske imovine** iznose 5.036,61 €, a odnose se na:

- knjige u knjižnici 491,28 €

- uredsku opremu i namještaj 3.487,50 €

- strojevi, uređaji i ostala oprema - trimer 1.057,83 €

Veća odstupanja rashoda u odnosu na prethodnu godinu pojavljuju se na:

Konto 3111 veći rashodi za plaće za redovan rad zbog povećanja koeficijenata djelatnicima.

Konto 3114 veći rashodi za plaće za posebne uvjete rada povećani su zbog većeg broja učenika po prilagođenom programu nastave

Konto 312 povećanje ostalih rashoda za zaposlene zbog isplate uskrsnice

Konto 372 veći rashodi za prijevoz učenika zbog veće cijene prijevoza u odnosu na početak prošle godine

Konto 42 veći rashodi za nabavu nefinancijske imovine zbog nabave trimera, klupa i stolica za jednu učionicu te knjiga za knjižnicu.

# FINANCIJSKI REZULTAT

Stavljanjem u odnos ukupnih prihoda i rashoda vidljivo je da su prihodi u odnosu na rashode manji za 17.172,29 € (Y004) na dan 30.06.2024. godine i to prije svega zbog zakašnjele uplate nadležnog proračuna (1.07.2024.) za troškove koji terete razdoblje do 30.06.2024 u iznosu od 21.799,12 €.

Raspoloživa sredstva u 2024. godini iznose - 5.034,04 € (X006) koji su rezultat prenesenog viška 12.138,25 € iz prethodne godine i tekućeg manjka u iznosu od 17.172,29 € .

**BILJEŠKE UZ OBRAZAC OBVEZE**

Obveze za rashode poslovanja OŠ Jure Filipovića Barban na dan 30.06.2024. godine iznosile su 78.927,18 €

Nedospjele obveze odnose se na :

- obveze prema djelatnicima za plaću iz lipnja koja će biti isplaćena u srpnju 2024. godine u iznosu od 59.930,62 €.

Dospjele obveze u iznosu od 18.996,56 € odnose se na:

- obveze za povrat u proračun sredstva koja refundira HZZO -naknada za bolovanje iznad 42 dana u iznosu od 2.224,96 €.

- obveze za naknade građanima i kućanstvima (prijevoz učenika za svibanj) koje su podmirene 2.07.2024. nakon zakašnjele uplate sredstava iz nadležnog proračuna u iznosu od 16.771,60 €. (sredstva su uplaćena na račun Škole tek 1.07.2024.)